
Kedves Fiatalok!
A Csányi Alapítvány Gyermekparlamentje tisztújító pályázatot hirdet a Gyermekparlament elnöki posztjára.
Várjuk jelentkezésedet, amennyiben:
− az Alapítvány céljainak megvalósulásáért kész vagy felelősségteljesen tenni
− iskolád minimum 9. évfolyamának tanulója vagy
− alapos, lelkiismeretes vagy
− szeretsz új embereket megismerni, kapcsolatot tartani és közvetíteni információkat
− kreatív vagy és szeretsz szervezni
− szívesen végeznél fontosabb feladatokat az Alapítvány életében

A jelentkezés feltételei:
− motivációs levél, amiben kifejted, miért szeretnél ebbe a pozícióba kerülni (terjedelem: 1 oldal, formátum: Times New Roman betűtípus, 12-es méret, 1,5 sorköz, sorkizárt)
− amennyiben vannak új ötleteid, illetve szívesen készítenél programtervet, azt egy külön
dokumentumban, a fentiekben leírt formátum betartásával tedd! A programterv és ötletbörze nem kötelező, de előnyt jelent!
− A jelentkezési határidőig küldd el anyagodat a palyazatok@csanyialapitvany.hu e-mail címre. Jelentkezési határidő: 2026. szeptember 30.
Ami vár rád:
− jelentkezésed után egy vitán fogsz részt venni, ahol jelen lesznek a Gyermekparlament
jelenlegi képviselői, a segítő mentor, lehetőség szerint a Gyermekparlament korábbi elnökei meghívásos alapon. A vitát a jelenlegi elnök fogja vezetni, melynek témája: elképzeléseim és terveim, mint elnök
− szervesen részt vehetsz az Alapítvány életében, izgalmas dolgoknak lehetsz részese
− a pozícióval járó tisztelet
− hasznos képességekre tehetsz szert, amelyeket később is kamatoztatni tudsz majd.

Az új elnök személyéről a Gyermekparlamenti képviselők titkos szavazással döntenek. A vitáról és szavazásról jegyzőkönyv készül.
Sok szerencsét és sikeres felkészülést kívánunk!
a Csányi Alapítvány Gyermekparlamentje

